

 REPUBLIKA HRVATSKA

 VUKOVARSKO-SRIJEMSKA ŽUPANIJA



 OPĆINA GUNJA

 O P Ć I N S K O V I J E Ć E

KLASA: 620-01/22-01/01

URBROJ: 2196-14-01-1-22-2

U Gunji, 22. prosinca 2022. godine

Na temelju članka 75. Zakona o sportu (“Narodne novine“ br. 141/22), članka 32. i 33. stavka 1. Zakona o udrugama („Narodne novine“ br. 74/14, 70/17 i 98/19) i članka 29. Statuta Općine Gunja („Službeni vjesnik“ Općine Gunja br. 01/18, 01/20 i 02/21), Općinsko vijeće Općine Gunja na svojoj 17. sjednici održanoj dana 22. prosinca 2022. godine donosi

**Program javnih potreba u sportu i rekreaciji**

**Općine Gunja za 2023. godinu**

**Članak 1.**

Javne potrebe u sportu Općine Gunja za 2023. godinu obuhvaćaju programe i projekte, aktivnosti i manifestacije koje su od interesa za Općinu Gunja i koje se ovim Programom utvrđuju kao javne potrebe.

Javne potrebe u sportu za koje se sredstva osiguravaju iz proračuna Općine Gunja za 2023.godinu su:

– poticanje razvoja i promocija sporta

– provođenje sportskih aktivnosti djece, mladeži i studenata

– djelovanje sportskih udruga, sportskih zajednica i sportskih saveza

– sportska priprema, domaća i međunarodna natjecanja te opća i posebna zdravstvena zaštita sportaša

– školovanje i osposobljavanje stručnog kadra u sportu

– zapošljavanje osoba za obavljanje stručnih poslova u sportu

– sportska stipendija

– sportskorekreativne aktivnosti građana

– sportske aktivnosti djece s teškoćama u razvoju te parasportaša i gluhih sportaša

– planiranje, izgradnja, održavanje i korištenje sportskih građevina značajnih za Općinu Gunja.

Općina Gunja financira i ugovara provedbu programa i projekata od interesa za opće dobro na temelju provedenog javnog poziva, odnosno natječaja ili na temelju posebnog propisa o financiranju javnih potreba.

**Članak 2.**

 Općina Gunja će su/financirati sljedeće javne potrebe u sportu:

a) troškovi opremanja, održavanja travnjaka i objekata nogometnog stadiona NK „Jadran“ Gunja,

b) izgradnja sportskih građevina; sportsko-rekreacijski centar „KRNJACKA“

c) programa/projekata udruga u sportu i drugih programa od interesa za Općinu Gunja.

**Članak 3.**

Financijska sredstva za ostvarivanje javnih potreba iz članka 2. ovog Programa osiguravaju se u Proračunu Općine Gunja za 2023. godinu.

Raspodjelu financijskih sredstava iz stavka 1. ovog članka obavlja općinski načelnik sukladno Planu raspodjele sredstava za programe javnih potreba u sportu Općine Gunja i Odluci o izvršavanju proračuna Općine Gunja za 2023. godinu.

Plan iz stavka 2. ovog članka sadržava korisnike, namjene i financijske pokazatelje i sastavni je dio ovog Programa.

**Članak 4.**

Sredstva za realizaciju javnih potreba iz ovoga Programa ostvarivat će se do visine sredstava planiranih u Proračunu Općine Gunja za 2023. godinu, prema priljevu sredstava u Proračun.

**Članak 5.**

Sredstva za realizaciju javnih potreba iz ovog Programa isplaćivat će se korisnicima na temelju ugovora kojima se utvrđuju međusobna prava i obveze davatelja i primatelja financijskih potpora, zahtjeva i priloženih računa.

Ugovorom se utvrđuju programi / projekti / aktivnosti / manifestacije koje se sufinanciraju, te međusobna prava i obveze davatelja i primatelja financijskih potpora.

**Članak 6.**

Korisnici sredstava Proračuna s kojima se zaključuje ugovor obvezni su Jedinstvenom upravnom odjelu Općine Gunja dostaviti izvješće o ostvarenju programa i utrošku sredstava za proteklu godinu u roku određenim pozivom Upravnog odjela za dostavu izvješća.

Ukoliko korisnici sredstva Proračuna ne postupe kako je određeno prethodnim stavkom, može im se obustaviti isplata sredstava u tekućoj godini.

Po prispjelim izvješćima, Upravni odjel podnosi izvješće o ostvarivanju njihovih programa načelniku Općine Gunja.

**Članak 7.**

Općinski načelnik prati namjensko korištenje sredstava iz članka 3. ovog Programa.

Ukoliko općinski načelnik ocjeni da se sredstva ne koriste u skladu s odobrenom namjenom, može obustaviti ili ne izvršiti isplatu sredstava.

**Članak 8.**

Ovaj Program objavit će se u „Službenom vjesniku“ Općine Gunja, a stupa na snagu 01. siječnja 2023. godine.

 Predsjednik Općinskog vijeća:

 Antonio Marković

**PLAN RASPODJELE SREDSTAVA ZA PROGRAME JAVNIH POTREBA U**

**SPORTU ZA 2023. GODINU**

|  |  |  |
| --- | --- | --- |
|  **Red.** | **NAMJENA**   | **IZNOS** |
| **broj** | **(u Eur)** |
| **1.** | **Sufinanciranje programa i projekata** |  |
|  | **udruga u sportu** | 39.817,00 |
| **2.** | **NK „Jadran“ Gunja – održavanje travnjaka i objekata**  | 664,00 |
| **3.** | **Opremanje NK Jadran**  | 1.327,00 |
| **4.** | **Izgradnja sportskih građevina; sportsko - rekreacijski centar „KRNJACKA“** | 47.780,00 |
|   | **UKUPNO:**  | **89.588,00** |